1994R3223 — SK — 01.01.2005 — 006.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:







(*) Tento akt nebol zatiaľ uverejnený v slovenčine.







Táto konsolidovaná verzia obsahuje odkazy na európsku účtovnú peňažnú jednotku a/alebo ecu, ktoré sa od 1. januára 1999 rozumejú ako odkazy na euro – nariadenie Rady (EHS) č. 3308/80 (Ú. v. ES L 345, 20.12.1980, s. 1) a nariadenie Rady (ES) č. 1103/97 (Ú. v. ES L 162, 19.6.1997, s. 1).









▼B

NARIADENIE KOMISIE (ES) č. 3223/94

z 21. decembra 1994

o podrobných pravidlách uplatňovania dovozných opatrení pre ovocie a zeleninu







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou ( 1 ), naposledy zmenené a doplnené nariadením Komisie (ES) č. 2753/94 ( 2 ), najmä na jeho článok 23 ods. 2, so zreteľom na nariadenie Rady (EHS) č. 3813/92 z 28. decembra 1992 o zúčtovacej jednotke a prepočtových koeficientoch uplatňovaných na účely Spoločnej poľnohospodárskej politiky ( 3 ) v znení nariadenia (ES) č. 3528/93 ( 4 ), a najmä na jeho článok 3 ods. 3, keďže výsledky Uruguajského kola mnohostranných obchodných rokovaní si vyžadujú zaviesť nový systém dovozu tých druhov čerstvého ovocia a zeleniny, ktoré sú uvedené v prílohe; keďže tento systém je založený na porovnávaní hodnoty dovážaných výrobkov so vstupnými cenami uvedenými v Colnom sadzobníku Európskych spoločenstiev; keďže je potrebné definovať pojem „množstvo“; keďže väčšina druhov ovocia a zeleniny podliehajúcich skaze uvedených v prílohe k tomuto nariadeniu sa dodáva v dodávkach, a to vytvára osobitné ťažkosti pri určovaní ich hodnoty; keďže vstupná cena, na základe ktorej sa dovážané výrobky zatrieďujú do Spoločného colného sadzobníka, musí byť rovná buď cene príslušných výrobkov franko hranica plus náklady na poistenie a prepravu po hranicu colného územia spoločenstva, colnej hodnote uvedenej v článku 30 ods. 2 písm. c) nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva ( 5 ), alebo štandardnej dovoznej hodnote; keďže systém štandardných dovozných hodnôt umožňuje uplatniť výsledky Uruguajského kola; keďže tieto štandardné dovozné hodnoty sa musia určovať na základe váženého priemeru z priemerných cien výrobkov uvedených v prílohe, dovážaných z tretích krajín na reprezentatívne dovozné trhy členských štátov, od ktorých sa odčítajú sumy uvedené v článku 173 ods. 3 nariadenia Komisie (EHS) č. 2454/93 z 2. júla 1993 ustanovujúceho opatrenia na uplatňovanie nariadenia Rady (EHS) č. 2913/92, ktorým sa ustanovuje Colný kódex spoločenstva ( 6 ), naposledy zmeneného a doplneného nariadením (ES) č. 2193/94 ( 7 ); keďže tieto hodnoty musí určovať Komisia každý pracovný deň pre každú krajinu pôvodu a počas období uvedených v prílohe; keďže členské štáty budú kvôli tomu musieť pravidelne a vo vhodnom čase poskytovať zodpovedným odborom Komisie všetky informácie, ktoré vyžaduje toto nariadenie, čím umožnia počítať štandardné dovozné hodnoty; keďže sa musí prijať osobitné ustanovenie pre prípady, keď pre výrobky z danej krajiny pôvodu nie sú k dispozícii žiadne ceny; keďže dovozca si môže vybrať colné zatriedenie dovážaných výrobkov, ktoré sa líši od colného zatriedenia určeného na základe štandardnej dovoznej hodnoty; keďže však v tom prípade a za určitých podmienok, medzi ktoré patrí aj kolísanie trhových cien, by malo existovať ustanovenie na zloženie zábezpeky rovnej výške cla, ktoré by dovozca musel zaplatiť, keby bolo colné zatriedenie daného množstva určené na základe štandardnej dovoznej hodnoty; keďže zábezpeka sa vráti, ak sa v určitej lehote poskytne dôkaz o tom, že boli splnené podmienky na odbyt tohto množstva; keďže splatné clo sa podľa článku 220 nariadenia (EHS) č. 2913/92 vymáha v rámci a posteriori kontrol; keďže je len spravodlivé, že v rámci týchto kontrol sa sústredí zvýšený záujem na splatné clo; keďže nariadenie Komisie (EHS) č. 2118/74 z 9. augusta 1974, ktorým sa ustanovujú podrobné pravidlá uplatňovania systému referenčných cien ovocia a zeleniny ( 8 ), naposledy zmenené a doplnené nariadením (EHS) č. 249/93 ( 9 ), zostane naďalej účinné pre každý z výrobkov uvedených v prílohe až do začiatku ich príslušných obchodných rokov; keďže opatrenia ustanovené v tomto nariadení sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE:







Článok 1

Na účely tohto nariadenia „množstvo“ je tovar prezentovaný na základe deklarácie o uvedení do voľného obehu. Každá deklarácia sa môže vzťahovať len na tovar z jednej a tej istej krajiny pôvodu patriaci pod jeden jediný kód kombinovanej nomenklatúry.

▼M1

Na účely tohto nariadenia „dovozca“ znamená deklarant v zmysle článku 4 ods. 18 nariadenia (EHS) č. 2913/92.

▼B

Článok 2

1. Počas období uvedených v ►M2 časti A prílohy ◄ oznamujú členské štáty Komisii najneskôr do poludnia 12,00 hod. (bruselského času) nasledujúceho pracovného dňa za každý obchodný deň, pre každý výrobok a pre každú krajinu pôvodu:

a) priemerné reprezentatívne ceny výrobkov dovezených z tretích krajín a predaných na reprezentatívnych trhoch uvedených v článku 3 ods. 1 a dôležité ceny za veľké množstvá dovezených výrobkov zaznamenané na iných trhoch alebo, v prípade, že nie sú k dispozícii žiadne ceny z reprezentatívnych trhov, dôležité ceny dovezených výrobkov zaznamenané na iných trhoch; a

b) celkové množstvá týkajúce sa cien uvedených v písmene a).

▼M6

V prípadoch, kde celkové množstvá na ktoré sa vzťahuje b) sú menšie ako jedna tona, zodpovedajúce ceny nebudú predložené Komisii.

▼B

2. Ceny uvedené v odseku 1 písmeno a) sa zaznamenávajú:

— pre každý z výrobkov uvedených v ►M2 časti A prílohy ◄ ,

— pre všetky odrody a veľkosti, ktoré sú k dispozícii,

— vo fáze dovozca/veľkoobchodník alebo veľkoobchodník/ maloobchodník, ak ceny vo fáze dovozca/veľkoobchodník nie sú k dispozícii.

Tieto ceny sa znižujú o sumy uvedené v prvých dvoch zarážkach článku 173 ods. 3 nariadenia (EHS) č. 2454/93.

Na náklady na prepravu a poistenie, ktoré sa odčítajú podľa predchádzajúceho pododseku, sa vzťahujú ustanovenia článku 173 ods. 4 uvedeného nariadenia.

3. Ak sú ceny zaznamenané v súlade s odsekom 2 zistené vo fáze veľkoobchodník/maloobchodník, najprv sa znížia o sumu rovnú 9 %, čím sa zohľadní veľkoobchodné rozpätie a o sumu rovnú ►M3 ECU 0,7245 ◄ na 100 kilogramov, čím sa zohľadnia náklady na manipuláciu a trhové dane a poplatky.

4. Za reprezentatívne sa považujú:

— ceny výrobkov I. triedy za predpokladu, že na množstvá v tejto triede pripadá najmenej 50 % celkových predaných množstiev,

— ceny výrobkov I. triedy a naviac, v prípade, že na výrobky v tejto triede pripadá menej než 50 % celkových množstiev, zistené ceny výrobkov II. triedy za množstvá umožňujúce pokryť 50 % celkových predaných množstiev,

— zistené ceny výrobkov II. triedy v prípade, že na trhu nie sú výrobky I. triedy, pokiaľ sa neprijme rozhodnutie uplatniť na ne korekčný koeficient, ak sa v dôsledku výrobných podmienok výrobkov z príslušnej krajiny pôvodu, tieto výrobky normálne a tradične nepredávajú v I. triede kvôli ich kvalitatívnym charakteristikám.

Korekčný koeficient uvedený v tretej zarážke sa uplatní na ceny po odčítaní súm uvedených v odseku 2.

Článok 3

▼M11

1. nasledujúce trhy sa považujú za reprezentatívne:

— Belgicko a Luxemburg: Brusel,

— Česká republika: Praha,

— Dánsko: Kodaň,

— Nemecko: Hamburg, Mníchov, Frankfurt, Kolín, Berlín,

— Estónsko: Tallin,

— Grécko: Atény, Thessaloniky,

— Španielsko: Madrid, Barcelona, Sevilla, Bilbao, Zaragoza, Valencia,

— Francúzsko: Parí-Rungis, Marseille, Rouen, Dieppe, Perpignan, Nantes, Bordeaux, Lyon, Toulouse,

— Írsko: Dublin,

— Taliansko: Miláno,

— Cyprus: Nikózia,

— Lotyšsko: Riga,

— Litva: Vilnius,

— Maďarsko: Budapešť,

— Malta: Attard,

— Holandsko: Rotterdam,

— Rakśsko: Viedeņ-Inzersdorf,

— Pol'sko: Ożarów Mazowiecki-Bronisze, Poznań,

— Portugalsko: Lisabon, Porto,

— Slovinsko: L'ubl'ana,

— Slovensko: Bratislava,

— Fínsko: Helsinky,

— Švédsko: Helsingborg, Štokholm,

— Spojené král'ovstvo: Londýn.

▼B

2. Členské štáty informujú Komisiu o obvyklých obchodných dňoch na uvedených trhoch.

Článok 4

1. Počas období uvedených v ►M2 časti A prílohy ◄ Komisia určuje každý pracovný deň pre každý výrobok a každú krajinu pôvodu štandardnú dovoznú hodnotu rovnú váženému priemeru z reprezentatívnych cien uvedených v článku 2, od ktorej odčíta štandardnú sumu 5 ECU/100 kg a clá ad valorem.

▼M1

Táto štandardná suma je vyjadrená bez ohľadu na korekčný faktor 1,207509, ktorý sa uplatňuje na poľnohospodársky výmenný kurz do 31. januára 1995.

▼B

2. Ak je štandardná hodnota určená pre výrobky a na obdobia uplatňovania uvedené v ►M2 časti A prílohy ◄ v súlade s týmto nariadením, jednotkováhodnota v zmysle článkov 173 až 176 nariadenia (EHS) č. 2454/93 neplatí. Je nahradená štandardnou dovoznou hodnotou uvedenou v odseku 1.

3. Ak pre daný výrobok a danú krajinu pôvodu nie je platná žiadna štandardná dovozná hodnota, platí priemer zo štandardných dovozných hodnôt platných pre tento výrobok.

▼M7

4. Počas období použitia vysvetleného v časti A prílohy štandardné dovozné hodnoty zostanú uplatniteľné, pokým nebudú zmenené. Prestanú sa používať, avšak v prípadoch, kde žiadna priemerná charakteristická cena nebola oznámená Komisii počas siedmich po sebe nasledujúcich obchodných dní.

V prípadoch, kde sa v súlade s prvým pododsekom nepoužíva žiadna štandardná dovozná hodnota na daný produkt, štandardná dovozná hodnota použiteľná na tento produkt sa bude rovnať poslednej priemernej štandardnej dovoznej hodnote.

5. Bez ohľadu na odsek 1, s účinnosťou od prvého dňa lehôt použitia uvedených v časti A prílohy, v prípadoch, kde nebolo možné vypočítať štandardnú dovoznú hodnotu, sa štandardná dovozná hodnota uplatniteľná na produkt bude rovnať poslednej jednotkovej hodnote použiteľnej na tento produkt v zmysle článkov 173 až 176 nariadenia (EHS) č. 2454/93.

▼B

6. Reprezentatívne ceny v ECU sa prevádzajú pomocou pomeru reprezentatívneho trhu vypočítaného pre príslušný deň.

7. Komisia uverejňuje štandardné dovozné hodnoty vyjadrené v ECU v Úradnom vestníku Európskych spoločenstiev.

Článok 5

1. Vstupná cena, na základe ktorej sa výrobky uvedené v ►M2 časti A prílohy ◄ zatrieďujú do Colného sadzobníka Európskych spoločenstiev, sa podľa toho, čo si vyberie dovozca, musí rovnať:

a) buď cene týchto výrobkov franko hranica v krajine ich pôvodu plus náklady na poistenie a prepravu až po hranice colného územia spoločenstva, ak je táto cena a tieto náklady známe pri vypĺňaní deklarácie o uvedení týchto výrobkov do voľného obehu. Kde sú predtým uvedené ceny vyššie o viac ako 8 % ako štandardná hodnota uplatňovaná na predmetný výrobok v čase colného vyhlásenia na prepustenie tovaru do colného režimu voľný obeh, dovozca musí zložiť záruku uvedenú v článku 248 ods. 1 nariadenia (EHS) č. 2454/93. Na tento účel, suma dovozného cla, ktorá sa v konečnom dôsledku uvalí na výrobky je sumou cla, ktorú by bol dovozca zaplatil, ak by bol predmetný výrobok zatriedený na základe príslušnej štandardnej hodnoty.

b) alebo colnej hodnote vypočítanej v súlade s článkom 30 ods. 2 písm. c) nariadenia (EHS) č. 2913/92 vzťahujúcej sa len na príslušné dovážané výrobky. V tom prípade sa odčíta clo takým spôsobom, ako je ustanovené v článku 4 ods. 1 V tom prípade musí dovozca zložiť zábezpeku uvedenú v článku 248 ods. 1 nariadenia (EHS) č. 2454/93 rovnú výške cla, ktoré by musel zaplatiť, keby boli výrobky zatriedené na základe štandardnej dovoznej hodnoty platnej pre príslušné množstvo.

c) alebo štandardnej dovoznej hodnote počítanej v súlade s článkom 4 tohto nariadenia.

▼M2

1a. Vstupná cena, na základe ktorej sa výrobky uvedené v časti B prílohy zatrieďujú do colnej tarify Európskych spoločenstiev, sa podľa toho, čo si vyberie dovozca, musí rovnať:

a) buď cene týchto výrobkov franko hranica v krajine ich pôvodu plus náklady na poistenie a prepravu až po hranice colného územia spoločenstva, ak je táto cena a tieto náklady známe pri vypĺňaní colnej deklarácie. Ak colné úrady prídu k záveru, že je potrebná zábezpeka podľa článku 248 nariadenia Komisie (EHS) č. 2454/93, musí dovozca zložiť zábezpeku rovnú maximálnej výške cla platného pre príslušný výrobok;

b) alebo colnej hodnote vypočítanej v súlade s článkom 30 ods. 2 písm. e) nariadenia (EHS) č. 2913/92 a vzťahujúcej sa len na príslušné dovážané výrobky. V tom prípade sa clo odčíta tak, ako je ustanovené v článku 4 ods. 1. V tom prípade musí dovozca zložiť zábezpeku uvedenú v článku 248 nariadenia (EHS) č. 2454/93 rovnú maximálnej výške cla platného pre príslušný výrobok.

▼M8

1b. Ak uvádzacia cena je vypočítaná na základe fob ceny výrobkov v krajine pôvodu, colná hodnota sa vypočíta na základe príslušného predaja za túto cenu.

Ak uvádzacia cena je vypočítaná v súlade s jedným z postupov stanovených v odseku 1 písm. b) alebo c) alebo ods. 1a písm. b), colná hodnota sa vypočíta rovnakým spôsobom ako uvádzacia cena.

▼M2

2. Dovozca má jeden mesiac od predaja príslušných výrobkov, ale maximálne štyri mesiace odo dňa prevzatia deklarácie o uvedení do voľného obehu, na to, aby preukázal, že toto množstvo bolo predané za podmienok, ktoré potvrdzujú správnosť cien uvedených v druhom pododseku odseku 1 písm. a) alebo odseku 1 a písm. a), alebo aby určil colnú hodnotu uvedenú v odseku 1 písm. b) a v odseku 1 a písm. a). Nedodržanie jedného alebo druhého z týchto konečných termínov má za následok stratu zloženej zábezpeky bez toho, aby to malo dopad na uplatnenie odseku 3.

▼B

Zložená zábezpeka sa vráti v tej miere, v akej je colným orgánom poskytnutý vierohodný dôkaz o podmienkach predaja.

Inak zábezpeka prepadá formou zaplatenia dovozných ciel.

3. Príslušné orgány môžu na náležite zdôvodnenú žiadosť dovozcu predĺžiť lehotu štyroch mesiacov uvedenú v odseku 2 maximálne o tri mesiace.

4. Ak príslušné orgány pri overovaní zistia, že neboli splnené požiadavky tohto článku, vymáhajú splatné clo v súlade s článkom 220 nariadenia (EHS) č. 2913/92. Do výšky vymáhaného cla alebo cla, ktoré zostáva vymôcť, je zahrnutý aj úrok odo dňa uvedenia tovaru do voľného obehu po deň vymoženia. Použije sa úroková miera, ktorá je platná pre operácie vymáhania podľa vnútroštátneho práva.

Článok 6

Nariadenie (EHS) č. 2118/74 sa naďalej uplatňuje na pre každý z výrobkov uvedených v ►M2 časti A prílohy ◄ až do začiatku príslušných hospodárskych rokov 1995/1996.

Článok 7

Toto nariadenie nadobúda účinnosť tretí deň od uverejnenia v Úradnom vestníku Európskych spoločenstiev.

Bude sa uplatňovať na každý z výrobkov uvedených v prílohe od začiatku hospodárskeho roku 1995/1996.

▼M9









PRÍLOHA

Opis výrobkov nemá vplyv na pravidlá výkladu kombinovanej nomenklatúry a slúži len na informáciu. Rozsah opatrení ustanovených v tomto nariadení na účely tejto prílohy určuje rozsah kódov KN v ich súčasnej podobe v dobe prijatia najnovšej zmeny a doplnenia tohto nariadenia. Ak sa pred kódom KN nachádza výraz „ex“, rozsah dodatočných ciel je daný rozsahom kódu KN, ako aj opisom výrobkov a zodpovedajúcou lehotou uplatnenia.







ČASŤ A Kód KN Opis Lehota uplatnenia ex070200 00 Paradajky Od 1. januára do 31. decembra ex070700 05 Uhorky () Od 1. januára do 31. decembra ex070910 00 Artičoky Od 1. novembra do 30. júna 0709 90 70 Cukety Od 1. januára do 31. decembra ►M12 ex080510 20 ◄ Sladké pomaranče čerstvé Od 1. decembra do 31. mája ex080520 10 Klementínky Od 1. novembra do konca februára ex080520 30ex080520 50ex080520 70ex080520 90 Mandarínky (vrátane druhov tangerines a satsumas); wilkingy a podobné citrusové hybridy Od 1. novembra do konca februára ex080550 10 Citróny (Citrus limon, Citrus limonum) Od 1. júna do 31. mája ex080610 10 Stolové hrozno Od 21. júla do 20. novembra ►M12 ex080810 80 ◄ Jablká Od 1. júla do 30. júna ex080820 50 Hrušky Od 1. júla do 30. apríla ex080910 00 Marhule Od 1. júna do 31. júla ex080920 95 Čerešne okrem višní Od 21. mája do 10. augusta ex080930 10ex080930 90 Broskyne vrátane nektariniek Od 11. júna do 30. septembra ex080940 05 Slivky Od 11. júna do 30. septembra (1) Iné ako uhorky uvedené v časti B tejto prílohy.







ČASŤ B Kód CN Opis Lehota uplatnenia ex070700 05 Uhorky určené na spracovanie Od 1. mája do 31. októbra ex080920 05 Višne (Prunus cerasus) Od 21. mája do 10. augusta